Myynnissä komea 92-neliöinen asunto uudessa kerrostalossa Oulun keskustassa. Asunnossa A33 on kaikki mukavan elämän eväät kauniissa paketissa, jopa jäähdytys.
Oulun Fredrikan asunto A33 kutsuu viihtymään loistopaikalle ja monipuolisten palvelujen äärelle Oulun keskustaan. Tämä huoleton ja ylimmän kuudennen kerroksen uudisasunto sopii monenlaisiin elämätilanteisiin, niin lapsiperheille kuin pariskunnille, jotka etsivät huoletonta kaupunkikotia.
Mukavat oleskelutilat
Ihastu kodin selkeään ja näyttävään pohjaratkaisuun sekä valoisaan oleskelutilan, ruokailutilan ja keittiön yhdistelmään, joka tarjoaa monenlaisia sisustamismahdollisuuksia. Avara olohuone avautuu liukulasiovien kautta hulppean kokoiselle lasitetulle terassille, josta on upeat näkymät yli kattojen kohti itää ja Oulun keskustaa. Toisessa makuuhuoneessa on vaatehuone. Asunnossa on pesutilojen yhteydessä kodinhoitohuone sekä kaksi wc-tilaa. Oman saunan löylyt tuovat iloa arkeen. Tässä uutta energiataloudellista tekniikkaa edustavassa uudiskohteessa asut huolettomasti ilman remonttihuolia ja kohtuullisin asumiskustannuksin. Asunnossa A33 on lisäbonuksena huoneistokohtainen jäähdytys (arvo 5000 €).
Lasitettu parveke
Avaa ovi ja astu hulppealle lasitetulle parvekkeellesi. Lasituksen ansiosta voit nauttia parvekkeesta jo aikaisin keväästä aina pitkälle pimenevään syksyyn asti. Sisusta parvekkeesta vaikka pieni kesähuone kalusteineen ja kukkineen tai perusta parvekkeelle kaupunkiviljelijän pieni minikeidas.
Hyvät yhteistilat
Oulun Fredrikassa on kaksi kellarikerrosta, joista ensimmäisessä on mm. kuivaushuone, ulkoiluvälinevarastoja ja irtaimistovarastot. Toisessa kellarikerroksessa on lisää ulkoiluvälinevarastoja. Maanalaisesta pysäköintihallista pääsee hissillä kätevästi suoraan kotikerroksiin.